ОБЩИНСКИ СЪВЕТ – ВЪРБИЦА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

###### НАРЕДБА

**за реда, начина и условията за отпускане на еднократна финансова помощ и отпускане на финансови помощи за обучение на граждани от бюджета**

**на община Върбица**

2016 г.

**І. ОБЩИ РАЗПОРЕДБИ**

**Чл. 1.** Тази наредба урежда реда, начина и условията за отпускане на еднократна финансова помощ на нуждаещи се лица и семейства с постоянен адрес на територията на община ВЪРБИЦА от общинския бюджет.

**Чл. 2.** Средствата се предоставят на лица или семейства, които са в затруднено материално положение, за задоволяване на инцидентно възникнали здравни, образователни или социални потребности от жизненоважен характер.

**ІІ. РАЗМЕР НА ОТПУСНАТАТА ФИНАНСОВА ПОМОЩ**

**Чл. 3**. Общата сума, предвидена за отпускане на помощи по тази наредба, се одобрява еднократно от Общински съвет – Върбица при приемането на годишния бюджет на Община Върбица.

**Чл. 4**. Разглеждане на заявления за отпускане на еднократна финансова помощ по тази наредба се извършва до изчерпване на планираната сума в бюджета на Община Върбица, определена в чл. 3.

**Чл. 5**. Размерът на предоставената еднократна финансова помощ се определя след предложение на работната група и се утвърждава от Кмета на Община Върбица.

**Чл. 6.** Помощта се отпуска еднократно в рамките на една бюджетна година.

**Чл. 7.** Еднократната помощ се отпуска на лица и семейства, за които са изчерпани всички възможности за самоиздръжка и за подкрепа от роднините по права линия до първа степен на родство.

**Чл. 8.** В отдел „ОЗСП“ се води регистър за предоставените еднократни финансови помощи за бюджетната година.

**ІІI. ПРАВО НА ПОЛУЧАВАНЕ НА ФИНАНСОВА ПОМОЩ**

**Чл. 9.** По реда на тази наредба се разглеждат искания на физически лица с постоянен адрес на територията на община Върбица преди подаването на искането, с доказани неотложни здравни, образователни и социални нужди.

**Чл. 10.** Средствата се предоставят в следните направления:

1. За задоволяване на неотложни социални потребности на лица и семейства, за животоспасяващи лечения, операции и лекарства, както и за помощ за справяне с последиците от бедствия, аварии и катастрофи.
2. За подпомагане на семейства в затруднено материално положение (безработен родител или с временно или трайно намалена трудоспособност), с деца близнаци или деца с увреждания при отглеждането на децата; за деца и младежи до 29 години от семейства с починал или единствен родител за подкрепа при обучение и за тяхната социализация.

#### ІV. РЕД ЗА ОТПУСКАНЕ НА ФИНАНСОВА ПОМОЩ НА СТУДЕНТИ – РЕДОВНО ОБУЧЕНИЕ, МЕДИЦИНСКИ СПЕЦИАЛНОСТИ С ОГЛЕД ЗАДОВАЛЯВАНЕ ПОТРЕБНОСТИТЕ ОТ КАДРИ.

**Чл.11.** Помощи за обучение се отпускат от бюджета на общината, като необходимите средства се осигуряват в рамките на одобрения за съответната финансова година бюджет.

**Чл.12.** Паричната помощ за обучение е до размера на семестриалните такси .

**Чл.13.**Парични помощи се отпускат на студенти, които отговарят на следните условия:

**1.**Имат постоянна адресна регистрация в едно от населените места, влизащи в състава на общината.

**2.**Приети за редовно обучение във висшето училище.

**3.**Следват по специалности, по които общината има нужда от медицински специалности.

**Чл.14.**Кандидатите за парична помощ за обучение подават до кмета на общината заявление /Приложение №1/, придружено със следните документи:

1. Студентската книжка и копие от нея.
2. Уверение от отдел “Учебен” на висшето училище, от което е видно, че студентът се е записал в поредния семестър по специалността, по която продължава образованието си.
3. Документ за платена семестриална такса.

**Чл.15.**Заявленията остават без последствия, ако не се представят всички изискуеми документи.

**Чл.16**. Заявленията, с придружаващите ги документи се обсъждат на заседание на работната група и представя на Кмета на Община Върбица своето решение.

**Чл.17.**При положително решение Кмета на Община Върбица сключва договор със студента по утвърден образец.

**Чл.18.**Паричната помощ не се изплаща, когато студентът:

**1.**Повтаря семестъра.

**2.**Не е спазил условията на договора.

**3.**Прекъсне образованието си.

**4.**Не представи документ за платена такса.

**Чл.19.**Кметът на общината упражнява контрол по изпълнението на поетите задължения по договора.

**V. РЕД ЗА ОТПУСКАНЕ НА СОЦИАЛНИ ПОМОЩИ**

**Чл. 20.** (1) Искания за отпускане на еднократна финансова помощ се подават до кмета на Община Върбица от лицето, което ще ползва съответната помощ, или от негов пълномощник. Когато искането е подадено от пълномощник, същият следва да представи изрично писмено пълномощно.

(2) Искането се подава лично или чрез пълномощника, в деловодството на общинска администрация или по пощата. Искането следва да съдържа:

1. трите имена;

2. постоянен адрес, телефонен номер за връзка и адрес за кореспонденция;

3. името и адреса на пълномощника, когато искането е отправено чрез такъв.

(3) Искането за отпускане на финансова помощ трябва да бъде мотивирано, да изяснява обстоятелствата и причините за отправянето му, както и потребностите, които ще бъдат задоволени с отпуснатата еднократна финансова помощ.

**Чл. 21.** (1) Към заявлението се прилагат следните документи:

- служебни бележки за дохода на лицето и членовете на неговото семейството от последните шест месеца, предхождащи месеца, в който се подава заявлението;

- медицински епикризи, медицински свидетелства, решения на ТЕЛК или ЛКК, рецепти за изписани лекарства;

- декларация за даване на съгласие за обработка на лични данни /Приложение №3/;

- разходооправдателни документи в оригинал или документи, доказващи размера на необходимитe средства за бъдещи разходи, които ще се бъдат заплатени с отпуснатата помощ (фактури, персонални оферти, удостоверения, рецепти и др.);

- при необходимост общинска администрация изисква писмено и други документи

(2) Информацията за декларирани имоти и семейното положение на заявителя, както и за постоянния му адрес, се предоставя на работната група по чл. 5 по служебен път от Община Върбица.

**Чл. 22.** Разглеждането на постъпилите заявления се извършва от работна група, сформирана със заповед на кмета на Община Върбица.

**Чл. 23.** (1) Заседанията на работната група се насрочват периодично, веднъж месечно при наличие на постъпили заявления от граждани. Работната група изготвят и окомплектоват необходимия набор от документи с обобщена информация, която се предоставя на Кмета на Община Върбица за одобрение. След одобрението членовете на работната група уведомява заявителите.

(2) При необходимост работната група провежда извънредни заседания по инициатива на председателя.

**Чл. 24.** (1)Работната група се произнася с предложение по основателността на исканията и определя размера на еднократната финансова помощ, конкретно за всяко заявление. За предложенията на работната група се води протокол, който се подписва от всички присъствали членове. Размерът на помощта се съобразява с приложените разходооправдателни документи, други обстоятелства, посочени в заявлението, събраната допълнителна информация, както и с размера, определен в чл. 5 и с остатъка от сумата за финансови помощи по тази наредба в бюджета за съответната година. При положително становище, взето с мнозинство две трети от присъствалите членове, председателят на работната група изготвя писмено предложение до кмета на Община Върбица, в срок от 3 работни дни от заседанието.

(2) Еднократната финансова помощ на лицата по чл. 9 се отпуска със заповед на кмета на Община Върбица въз основа на предложението на работната група, който разпорежда изплащането на средствата.

**Чл. 25.** Помощите се изплащат по касов път от касата на Община Върбица или с платежно нареждане. По преценка на комисията помощите могат да се превеждат директно по сметки на здравни, учебни и др. заведения за извършване на дейности, свързани с нуждите на подпомаганото лице.

**VI. УСЛОВИЯ ЗА ОТПУСКАНЕ НА СОЦИАЛНИ ПОМОЩИ**

**Чл. 26.** Помощите по чл. 3 се отпускат, когато са представени всички необходими документи, с които е доказана потребността от финансова помощ, както и други документи, отнасящи се до спецификата на искането за отпускане на помощ.

**Чл. 27.** Не се отпуска помощ, когато е искана за погасяване на задължения за данъци, такси, вноски към осигурителни и здравни фондове и кредитни институции.

**VII. ЗАКЛЮЧИТЕЛНИ РАЗПОРЕДБИ**

**§. 1.** Настоящата наредба отменя Наредба за подпомагане с еднократни помощи, нуждаещи се граждани от бюджета на Община Върбица, приета с Решение № 4-1, по протокол № 10/15.10.2009 г. на Общински съвет – Върбица.

**§ 2.** Наредбата за реда, начина условията за отпускане на еднократна финансова помощ от бюджета на Община Върбица е приета с Решение № 6, по протокол № 8 от 13.04.2016 г. на Общински съвет - Върбица.

**Приложение № 1 към** **чл.14,** **раздел ІV.**

 ДО

КМЕТА НА

ОБЩИНА ВЪРБИЦА

**Заявление**

от ……………….……………………………………………. ЕГН …………………………

постоянен адрес: гр. /с./ …………………………..……………………………………….

студент /ка/ в …………………………………………….………………………………….,

семестър – редовно обучение, специалност ……………..…………………………… .……………………………………………………….…………………………………………

  Господин Кмет,

             Моля да ми бъде отпусната парична помощ за …………………………………….

семестър на учебната ……………………  година.

  Приложение : (документ за платена такса)

Дата: …………………..                                                     Заявител:……………

Гр. /с/…………………..                                                          /подпис/

**Приложение № 2 към чл. 19**

**Д О Г О В О Р**

            Днес, …………….. в гр. Върбица се сключи настоящия договор между:

1. Община Върбица, представлявана от ……………………..……………………….……

* Кмет на Община Върбица от една страна и

2………….. ………………………………………………..……………………………………

постоянен адрес …………………………………., ул. …………………….…………….№….

ЕГН ………………….., л.к. № …………….……., изд. на………..……от ………….……….,

учащ(а) се в ………………………………..………………………………………………………

специалност …………………………….………………………………………………………. –

редовна форма на обучение, наричан (а) накратко обучаващ се от друга страна, при което страните се споразумяха за следното:

1. **ПРЕДМЕТ НА ДОГОВОРА**

Община Върбица се задължава да осигури на обучаващия се издръжка до размера на семестриалните такси до края на обучението .

1. **ПРАВА И ЗАДЪЛЖЕНИЯ НА ОБЩИНА ВЪРБИЦА**

**1. Община Върбица е длъжна:** Да изплаща на обучаващия се да изплаща семестриалната такса за всяка учебна година, считано от …………………..………………………………

1. **Община Върбица има право да:** Получава информация за хода на обучението.

**II. ПРАВА И ЗАДЪЛЖЕНИЯ НА ОБУЧАВАЩИЯ СЕ:**

**1.**Обучаващия  се е длъжен:

            1.1. Да завърши в срок обучението си по уговорената специалност.

            1.2. Да представя в началото на всеки семестър уверение от отдел “Учебен” на висшето училище.

            1.3. След завършване на обучението да практикува минимум 5 /пет/ години на територията на Община Върбица.

**2.**Обучаващият се има право да получава парична помощ до размера на семестриалните такси за своето обучение .

**IV. НЕУСТОЙКИ И ОБЕЗЩЕТЕНИЯ:**

1. Ако обучаващият се не завърши в срок,  дължи връщане на цялата сума, получена от Община Върбица със законоустановените лихви за целия период;

2. Ако обучаващият се след завършване на образованието си не практикува минимум 5 /пет/ години на територията на Община Върбица дължи връщане на получената до този момент издръжка със законоустановената лихва за съответния период.

3. Уговорените неустойки не лишават страните от право да търсят действителните вреди;

4. Ако обучаващият се прекъсне следването си по причини, за които сам (а) носи отговорност – слаб успех, не записване в следващ курс или семестър и др. няма право да получава парична помощ за изплащане на семестриалните такси , съгласно раздел III, т.2 от настоящия договор и дължи връщане на получената до момента суми заедно с установената по закон лихва.

**V. СРОК НА ДОГОВОРА**

1. Договора е в сила от……………………….

2. Договора приключва:

2.1. За изплащане на семестриалните такси - до завършване срока на обучението .

2.2. За изпълнения на раздел „**II. ПРАВА И ЗАДЪЛЖЕНИЯ НА ОБУЧАВАЩИЯ СЕ” точка 1.3. – след практикуването в рамките на 5 /пет/ календарни години на територията на Община Върбица**

**VI. ДОПЪЛНИТЕЛНИ УСЛОВИЯ**

1. Условията на настоящия договор се променят само след писмено съгласие на двете страни, оформени в анекс;

2. Договорът се прекратява предсрочно:

– по взаимно съгласие;

– с едномесечно предизвестие на една от страните.

3. Страните се задължават да решават всички възникнали спорни въпроси по взаимно съгласие, а при невъзможност спорът се решава по реда на ГПК.

Настоящият договор е изготвен в два еднообразни екземпляра – по една за всяка от страните.

За Община Върбица:                                                           Обучаващ се:

……………………………                                                  ………………………….

       (подпис)                                                                                     (подпис)

**Приложение № 3**

**към чл. 21, ал. 1**

**Д Е К Л А Р А Ц И Я**

Долуподписаният/ата.................................................................................................... ,

( трите имена по лична карта )

с ЕГН ................................... , притежаващ/а л.к. ................................................. ,

( №, издадена от, на )

живущ/а на адрес: ..................................................................................................... ,

**ДЕКЛАРИРАМ,**

че като кандидат за финансова помощ от бюджета на Община Върбица предоставям доброволно личните си данни и давам съгласие за тяхното събиране, обработване и съхраняване при условията на Закона за защита на личните данни.

................................. Декларатор:

Дата: .................................... ........................................